Κυράς Βρύση Κορινθίας

Η Κυράς Βρύση ή Κυρά Βρύση είναι πεδινό χωριό της Κορινθίας στην Πελοπόννησο.

 Γεωγραφικά - ιστορικά στοιχεία 
Η Κυράς Βρύση βρίσκεται στον Ισθμό της Κορίνθου, δυτικά της ομώνυμης διώρυγας προς τον κόλπο Καλαμακίου και τον Σαρωνικό, σε υψόμετρο 65 μέτρα. Απέχει περίπου 7 χιλιόμετρα Α.-ΝΑ. από την Κόρινθο και 9 Ν.-ΝΑ. από το Λουτράκι (έδρα του δήμου). 

Στην βορειοανατολική άκρη του χωριού είναι ο αρχαιολογικός χώρος της αρχαίας Ισθμίας με το ιερό του Ποσειδώνα και το Μουσείο της Ισθμίας. Η αρχαία Ισθμία υπήρξε τόπος λατρείας από τα γεωμετρικά χρόνια και σημαντικό θρησκευτικό κέντρο από την αρχαϊκή περίοδο ενώ το δεύτερο και το τέταρτο έτος μετά τους Ολυμπιακούς αγώνες γινόντουσαν οι Ισθμιακοί Αγώνες ή Ίσθμια.  

Ως οικισμός αναφέρεται επίσημα το 1879 να προσαρτάται στο δήμο Κορινθίων. Σύμφωνα με το σχέδιο Καλλικράτης, μαζί με τα Ίσθμια, τον Άγιο Χαράλαμπο, τον Κάβο, το Παλαιό Καλαμάκι και τον Παράδεισο αποτελούν την τοπική κοινότητα Ισθμίας που υπάγεται στη δημοτική ενότητα Λουτρακίου - Περαχώρας του Δήμου Λουτρακίου - Περαχώρας - Αγίων Θεοδώρων και σύμφωνα την απογραφή του 2021 έχει πληθυσμό 1.149 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 21898 (σελ. 316 του pdf). 

 Εξωτερικοί σύνδεσμοι 

 Ισθμία: Θησαυρός ιστορίας και πολιτισμού – ανακαλύψτε την από την Καθημερινή.
 Αρχαιολογικό Μουσείο Ισθμίας από τον ιστότοπο https://www.archaiologia.gr/.

 Παραπομπές 

Κατηγορία:Χωριά της περιφερειακής ενότητας Κορινθίας
Κατηγορία:Δήμος Λουτρακίου - Περαχώρας - Αγίων Θεοδώρων